Rucavas muiža
Rucavas muiža ir apdzīvota vieta Dienvidkurzemes novada Rucavas pagastā uz austrumiem no Rucavas. Sventājas upes stāvkrastā atrodas Rucavas muižas (vācu: Gut Rutzau) vieta. Upes pretējā krastā ir Lietuvas teritorija. Hercoga Jēkaba laikā te bijusi merīnaitu audzētava. Netālu no muižas vietas atrodas Leju svētavots. Pie tā līdz nesenam laikam auga Rucavas Leju ieva, kas sasniedza 2,5 metru apkārtmēru. Koks atstājis savu atvašu izveidoto birzi, kas aptver Leju svētavotu.